Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 63/13/8802	Košice I, 24.10.2014
EEČ : 2-63-415-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 13.6.2014, spisová značka 2 Pv 63/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach dňa 26.01.2013 v čase okolo 22.30 hod. na ul. Pekinskej č. 4 v obytnom bloku úderom päsťou pravej ruky poškodil sklenú výplň prednej vchodovej brány o rozmere 190 cm x 90 cm, sklenú výplň zadnej brány o rozmere 190 cm x 90 cm a sklenú výplň zádverí vchodu o rozmere 190 x 890 cm, čím pre ÚBD XXXXX - Ťahanovce so sídlom XXXXX, spôsobil škodu vo výške 307,80,- €.

Uznesením prokurátora Okresnej prokuratúry XXXXX I zo dňa 13.6.2014, spisová značka 2 Pv 63/13/8802, bola určená obvinenému skúšobná doba v trvaní 12 mesiacov.
Odôvodnenie:

	Uznesením povereného príslušníka Obvodného oddelenia PZ XXXXX - Ťahanovce sp. zn. ČVS:ORP-401/TH-KE-2013 zo dňa 28.01.2013 bolo začaté trestné stíhanie a dňa 19.03.2013 vznesené obvinenie XXXXX pre prečin poškodzovania cudzej veci podľa § 245 ods. 1 Trestného zákona, na tom skutkovom základe, že 

- v Košiciach dňa 26.01.2013 v čase okolo 22.30 hod. na ul. Pekinskej č. 4 v obytnom bloku úderom päsťou pravej ruky poškodil sklenú výplň prednej vchodovej brány o rozmere 190 cm x 90 cm, sklenú výplň zadnej brány o rozmere 190 cm x 90 cm a sklenú výplň zádverí vchodu o rozmere 190 x 890 cm, čím pre ÚBD XXXXX - Ťahanovce so sídlom XXXXX, spôsobil škodu vo výške 307,80,- €.

        XXXXX prokuratúry XXXXX I uznesením sp. zn. 2 Pv 63/13 zo dňa 13.06.2013 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenému XXXXX pre prečin poškodzovania cudzej veci podľa § 245 ods. 1 Trestného zákona s určením skúšobnej doby v trvaní 12 (dvanásť) mesiacov podľa § 216 ods. 2 Trestného poriadku.

	Predmetné uznesenie prokurátora Okresnej prokuratúry XXXXX I sa stalo právoplatným dňa 02.07.2013.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinený XXXXX viedol v priebehu skúšobnej doby riadny život, z odpisu registra trestov vyplýva, že sa nedopustil žiadnej trestnej činnosti, spôsobenú škodu vo výške 307,80 Eur uhradil v celom rozsahu, čím takto naplnil zákonné podmienky uvedené v § 217 ods. 1 Trestného poriadku pre osvedčenie, z toho dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Pollák
prokurátor